769 छात्र-छात्राओं ने विभिन्न केंद्रों पर संस्कृत की दी परीक्षा
मुसाबनी-चाकुलिया| मुसाबनीप्रखण्ड के विभिन्न उवि के 769 छात्र-छात्राओं ने बुधवार को चार परीक्षा केन्द्रों में संस्कृत विषय की परीक्षा दी। इनमें कुल 11 परीक्षार्थी अनुपस्थित रहे। जीसीजेडी परीक्षा केंद्र पर केंद्राधीक्षक शिवपूजन सिंह, दण्डाधिकारी एलईओ सावित्री हांसदा, सरस्वती विद्या मंदिर केंद्र पर केन्द्राधीक्षक जय प्रकाश चौधरी और दण्डाधिकारी के रूप में प्रखंड कल्याण पदाधिकारी शिव चरण बोदरा की देख रेख में परीक्षा वहीं चाकुलिया शहर के तीन परीक्षा केन्द्रों में 810 परीक्षार्थियों ने संस्कृत विषय की परीक्षा दी। सीओ सह दंडाधिकारी गणेश महतो ने बताया कि एमएलएचएस प्लस टू विद्यालय में 406, केएनजे उवि में 298 एनडी रूंगटा बालिका उवि में 106 परीक्षार्थी परीक्षा में शामिल हुए। उन्होंने बताया कि केएनजे उवि में 8 प्लस टू विद्यालय में 16 परीक्षार्थी अनुपस्थित थे।
hin_Deva hin_Deva